proxectonos/corpus_dominio_legal_administrativo_tmp huggingface dataset:
DH. W36.89888. SOLICITUDE DE ÁNGEL VILA MACEIRA DE AUTORIZACIÓN OBRAS VIVENDA UNIFAMILIAR E MURO DE PECHE NO LUGAR DE OUTEIRO, BEMBRIVE (VIGO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 23/02/2023)

As obras solicitadas consisten na construción de vivenda unifamiliar illada con semi soto e dúas plantas, de 96,20 m² de superficie total construída, con cimentación e estrutura de formigón, cuberta plana, peche de lindes tipo macizo e máis actuacións de urbanización interior en parcela de referencia catastral 6224407NG2762S0001WP, en zona de policía e a unha distancia de 55,74 m do leito dun regato innominado (IDCURSO=1003797464), na Rúa Espedras, lugar de Mosteiro, na parroquia de Bembrive, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe de negociado – Felisa Karen Susan Dembele Curay (Sinatura dixital)
DELEGACIÓN PARA A CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 14/09/2023)

Vista a solicitude de Diko Ghandi Legarda e Lucia Emilia Querubin Nebel de data 31/07/2023, expoñendo que desexan contraer matrimonio neste municipio o día 8 de setembro do 2023 ás 13:30 horas. Exposto polo Sr alcalde a imposibilidade de celebrar este matrimonio por ter adquiridos compromisos previos. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen este delegue. Tendo en conta o establecido nos artigos 21.3 e 23.4 da Lei 7/1985, do 2 de abril, reguladora das Bases de Réxime Local e demais disposicións concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), esta alcaldía pode efectuar delegación especial en favor de calquera dos concelleiros/as da Corporación Municipal referente a un asunto determinado. No uso das facultades que me veñen conferidas pola normativa vixente en materia de réxime local, RESOLVO: PRIMEIRO.- Delegar na concelleira Dona Pilar Galiñanes Castro, todas as facultades que o ordenamento xurídico atribúe á Alcaldía en relación á celebración da voda civil entre Diko Ghandi Legarda e Lucia Emilia Querubin Nebel, que terá lugar o 8 de setembro de 2023, ás 13:30 h., no Concello do Grove. SEGUNDO.- A presente resolución terá efectos dende o momento da súa sinatura, sen prexuízo da súa publicación no BOPPO. TERCEIRO.- Notificar esta resolución aos interesados e á concelleira para o seu coñecemento aos efectos oportunos. CUARTO.- Dar conta ao Concello Pleno na primeira sesión ordinaria que este celebre. Mándao e asínao o alcalde, Jose A. Cacabelos Rico, no Grove, na data indicada na marxe, do que como secretaria acctal. da corporación dou fe aos efectos do disposto no artigo 3.2 e) do Real Decreto 128/2018, de 16 de marzo. Documento asinado electrónicamente
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Casal Tameiga (Outros documentos, notificacións e informacións públicas, 14/04/2023)

Iulia Andreea Martin Tereso Mochon, en calidade de Presidente da Comunidade de Usuarios de Casal-Tameiga, e segundo acordo da Xunta de Goberno, convoca Asamblea Xeral ordinaria para o vindeiro domingo 30 de Abril de 2023 no CSCD As Pedriñas, Avda Rebullón, s/n, ás 10.00 h en 1ª convocatoria e ás 10:30 h en 2ª convocatoria, coa seguinte 1. Lectura e aprobación da acta anterior se procede 2. Estados das contas e orzamento ano 2023 3. Cambios de titularidade, altas e baixas de comuneiros 4. Obras e Inversions 2023 5. Cumprimento dos acordos 6. Coxapo 7. Estatutos 8. Elección Vicepresidente, secretario, vocais e xurado 9. Varios 10. Rogos e preguntas. Advírtese da obrigación estatutaria de asistencia as persoas comuneiras, podendo ser sancionable a reiterada e inxustificada inasistencia polos prexuízos que de isto puideran derivarse para a marcha da Comunidade. Presidente: Jose Ramón Alonso Barciela
APROBACIÓN DEFINITIVA DA MODIFICACIÓN DA RPT POLICÍA LOCAL
ADMINISTRACIÓN LOCAL — Municipal — Ponteareas (Presupostos e cadros de persoal, 10/04/2023)

Que o Pleno da Corporación Municipal, na sesión ordinaria levada a cabo o día 31 de xaneiro de 2023, aprobou inicialmente a modificación da Relación de Postos de Traballo do Concello de Ponteareas. De conformidade co artigo 202 da Lei 2/2015, do 29 de abril, do emprego público de Galicia, o día 8 de febreiro de 2023 publicouse anuncio de aprobación inicial no Boletín Oficial da provincia de Pontevedra e abriuse período de información pública de vinte días hábiles, aos efectos de que as persoas interesadas puidesen presentar as reclamacións ou suxestións que estimasen oportunas. Transcorrido o prazo de exposición pública sen presentarse reclamación ou suxestión algunha, enténdese aprobada definitivamente a modificación da Relación de Postos de Traballo do Concello de Ponteareas. Contra a aprobación definitiva da modificación da RPT, poderá interpoñerse directamente recurso potestativo de reposición ante o Pleno do Concello de Ponteareas no prazo dun mes, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante o Xulgado Contencioso-Administrativo de Pontevedra, no prazo de dous meses, de acordo co artigo 46 da Lei 29/1998, do 13 de xullo, reguladora da xurisdición contencioso-administrativa, sen prexuízo de calquera outro recurso que se poida interpoñer.
DELEGACIÓN DA ALCALDÍA NO PRIMEIRO TENENTE DE ALCALDE D. CONSTANTINO CORDAL RODRÍGUEZ, DO 2 AO 10 DE SETEMBRO INCLUSIVE
ADMINISTRACIÓN LOCAL — Municipal — Cambados (Outros documentos, notificacións e informacións públicas, 20/09/2023)

Dada a miña ausencia da localidade entre os días 02 ao 10 de setembro de 2023, ambos inclusive, sustituirame durante a miña ausencia, actuando como Alcalde accidental, o Jose Marcelo Amrous Martinez Carbonell D. Constantino Cordal Rodríguez. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente 1º.- Nomear Alcalde accidental ao Jose Marcelo Amrous Martinez Carbonell D. Constantino Cordal Rodríguez, do 02 ao 10 de setembro de 2023, que desempeñará as funcións da Alcaldía nesas datas.2º.- Dar conta do presente decreto ao interesado, aos Xefes de Servizo do Concello de Cambados e aos portavoces dos grupos municipais, para o seu coñecemento e aos oportunos efectos, e ordear a súa publicacion no B. O. P. DOCUMENTO ASINADO ELECTRÓNICAMENTE
NOMEAMENTO DE PERSOAL FUNCIONARIO EN PRÁCTICAS
ADMINISTRACIÓN LOCAL — Municipal — Vigo (Persoal, oposicións, 09/03/2023)

A Xunta de Goberno Local, na sesión de data 03/03/2023, acordou o nomeamento como persoal funcionario en prácticas para ocupar 10 prazas de Oficial de Policía (escala Administración especial, subescala Servizos especiais, clase Policía Local, categoria oficial; grupo C, subgrupo C1 de titulación), incluídas nas OEP dos anos 2020 e 2021 de: Aos ditos nomeamentos dáselle publicidade consonte ao establecido nas bases do proceso selectivo e na lexislación de función pública vixente. MDG Vigo, na data da sinatura electrónica O Alcalde P. D. (Decretos da Alcaldía do 16.4.2021 e do 6.9.2022 e acordos da Xunta de Goberno Local do 22.4.2021 e do 8.9.2022) Patricia Rodríguez Calviño Concelleira delegada da Área de Seguridade, Contratación e Xestión Municipal
APROBACIÓN DEFINITVA DO ORZAMENTO XERAL DO CONCELLO DE FORNELOS DE MONTES PARA O EXERCICIO 2023
ADMINISTRACIÓN LOCAL — Municipal — Fornelos de Montes (Presupostos e cadros de persoal, 19/12/2023)

De acordo co establecido nos artigos 112.3 da Lei 7/1985, do 2 de abril, reguladora das Bases de Réxime Local, e 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, faise público que a Corporación, na sesión que tivo lugar o día nove de novembro de dous mil vinte e tres, adoptou o acordo de aprobación inicial do orzamento xeral desta entidade para o exercicio económico do dous mil vinte e tres, e resultou aprobado de xeito definitivo ao non presentarse reclamacións durante o prazo de exposición ao público. Correspóndelle a cada capítulo as cantidades que a continuación se expresan, segundo o seguinte detalle: Na referida sesión tamén se acordou aprobar o anexo de persoal deste Concello, que, consonte ao preceptuado no artigo 127 do Real decreto lexislativo 781/1986, do 18 de abril, se reproduce deseguido: Nº de postos; nivel; complemento específico; denominación do posto; grupo; escala/subescala/situación. Nº de dotacións; denominación do posto; categoría/ situación. Nº de postos; denominación do posto; categoría profesional. De conformidade co preceptuado no artigo 75 de Lei 7/1985, do 2 de abril, reguladora das Bases do Réxime Local, na nova redacción dada pola Lei 14/2000, do 28 de decembro, de medidas fiscais, administrativas e da orde social, faise constar o réxime de retribucións e indemnizacións ós membros Corporación tal e como está regulado na base número 23 das bases de execución do orzamento: Os membros da Corporación que non teñan dedicación exclusiva ou parcial percibirán, por asistencia ás sesións de pleno e xunta de goberno local as seguintes cantidades: Os membros da Corporación que non teñan dedicación exclusiva ou parcial percibirán, por asistencia ás sesións de pleno e xunta de goberno local as seguintes cantidades: Os tenentes de alcalde, deixarán de percibir asignacións por asistencia a sesións no caso de que o global anual por asistencia a plenos e xuntas de goberno alcance as seguintes cantidades: Por asistencia a cada sesión do Consello Escolar, e demais entidades que conten con representación oficial do Concello de Fornelos de Montes, cando celebren sesión dentro do municipio, o concelleiro delegado percibirá unha indemnización de 100,00 euros. Cada concelleiro percibirá, por asistencia efectiva a cada sesión da Comisión Especial de Contas a cantidade de 100,00 euros. Documento asinado dixitalmente ao marxe. O alcalde, Emiliano Lage Rodríguez.
APROBACIÓN INICIAL SUPLEMENTO DE CRÉDITO 1/2023. CONCELLO DE CERDEDO-COTOBADE
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 19/05/2023)

O Pleno do Concello Cerdedo-Cotobade en sesión extraordinaria urxente de data de 15 de maio de 2023, adoptou o acordo de aprobar inicialmente o expediente de modificación de crédito número 1096/2023, na modalidade de suplemento de crédito 1/2023 financiado con Remanente de Tesourería, expediente que se expón ao público para o seu examen polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cerdedo-Cotobade, O Alcalde Asdo. Jorge Cubela López ( Asinado dixitalmente na data reflectida ao marxe )
COBRO PADRÓN IAE 2023
ADMINISTRACIÓN LOCAL — Municipal — Illa de Arousa, A (Recadación, 24/11/2023)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza do tributo indicado será do día 24/11/2023 ao 23/01/2024, ámbolos dous inclusive. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
DH. A36.15926 MODIFICACIÓN DAS CARACTERÍSTICAS DA CONCESIÓN DUN CAUDAL DE AUGA A ALGAS ATLÁNTICAS ALGAMAR NO CONCELLO DE PAZOS DE BORBÉN
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 11/05/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 19 de outubro de 2022 e como resultado do expediente incoado para o efecto, autorizouse a Algas Atlánticas Algamar, SL, a modificación de características da concesión que se lle outorgara na resolución de Augas de Galicia de data 20.06.2011, que consiste na modificación do punto de captación, un pozo situado no lugar da Igrexa, na parroquia de Amoedo (San Sadurniño), no concello de Pazos de Borbén (Pontevedra), para aproveitar 365 m3 anuais de auga, con destino a uso sanitario e a limpeza de instalacións. Santiago de Compostela, 17 de abril de 2023 O xefe do Servizo de Tramitación Técnico-Administrativa do Dominio Público Hidráulico Marc Anthony Aguye Erchiga
DH. W36.87899, RAFAEL MARTÍNEZ DAVILA, SOLICITUDE DE AUTORIZACIÓN DE OBRAS PARA CONSTRUCIÓN DE VIVENDA UNIFAMILIAR E PISCINA, NO LUGAR DE A FRAGA, CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 31/01/2023)

As obras solicitadas consisten na construción de vivenda unifamiliar de planta baixa e 234,40 m2 de superficie total construída, con cimentación e estrutura de formigón, cuberta inclinada de panel sandwich, actuacións de conservación do muro de cachotaría de pedra coma peche de lindes e máis actuación de urbanización interior da parcela de referencia catastral 3770540NG2637S0001KO, en zona de policía e a unha distancia de 37,15 m do leito dun regato innominado (IDCURSO=950140078068), no camiño da Escola da Fraga, parroquia de Vincios. Concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a tramitadora – Freda Kupfer Ahajjam (Sinatura dixital)
COBRO PRAZA ABASTOS MAIO 2023
ADMINISTRACIÓN LOCAL — Municipal — Illa de Arousa, A (Recadación, 13/06/2023)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado será do día 30/06/2023 ao 31/08/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
ANUNCIO RELATIVO ÁS RETRIBUCIÓNS DOS CARGOS A DESEMPEÑAR EN RÉXIME DE DEDICACIÓN EXCLUSIVA E PARCIAL.
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 07/07/2023)

De acordo co art.75.5 da Lei 7/1985, do 2 de abril, faise público o seguinte acordo adoptado polo Pleno da Corporación do Concello de Salvaterra de Miño en sesión extraordinaria e urxente de data 23 de xuño de 2023: Primeiro.- Establecer que realicen as súas funcións en réxime de dedicación exclusiva os seguintes cargos da Corporación ós que corresponderán as retribucións que se indican: Segundo.- Establecer que realicen as súas funcións en réxime de dedicación parcial os seguintes cargos da Corporación ós que corresponderán as retribucións que se indican: Terceiro.- As dedicacións exclusivas e parciais mencionadas no punto primeiro e segundo incrementaranse cada ano en virtude do incremento porcentual que estableza a Lei de Orzamentos Xerais do Estado aprobada para cada ano en relación coas subidas salariais dos empregados públicos. Cuarto.- Os membros que a Alcaldía designe como concelleiros delegados de Medio Ambiente, Medio Rural, Vías Públicas, Obras e Servizos Municipais, Persoal e Urbanismo; Cultura, Servizos Sociais e Igualdade, Educación e Maiores; e de Deportes e Xuventude, serán dados de alta no Réxime Xeral da Seguridade Social, asumindo a Corporación o pago das cotas empresariais que corresponda. Quinto.- A percepción de retribucións dos cargos con dedicación exclusiva será incompatible con outras retribucións con cargo ós orzamentos das Administracións públicas e dos entes, organismos ou empresas delas dependentes, así como para o desenrolo doutras actividades nos termos da Lei 53/1984, do 26 de decembro, de Incompatibilidades do Persoal ó Servicio das Administracións Públicas. Sexto.- Publicar esta resolución no Boletín Oficial da Provincia e no Taboleiro de Anuncios municipal. Salvaterra de Miño, data da sinatura dixital. A Alcaldesa, Marta Valcárcel Gómez. DOCUMENTO ASINADO ELECTRÓNICAMENTE NA MARXE
EXPOSICIÓN DOS ESTATUTOS
SECCIÓN NON OFICIAL —  — Comunidade de Regantes O Rego de Sela (Outros documentos, notificacións e informacións públicas, 23/05/2023)

Ana Belén Fernández Iglesias, en calidade de presidente da Comunidade de Regantes O Rego de Sela pola presente ANUNCIO que os estatutos desta comunidade estarán expostos na secretaría do concello de Arbo, por un prazo de trinta (30) días, a contar dende o día seguinte a publicación deste anuncio, para que poidan ser examinados por quen teña interese. En Arbo, a 15 de Maio de 2023. Asinado, Ana Belén Fernández Iglesias
APROBACIÓN DE PADRÓN MUNICIPAL DE ABASTECEMENTO DE AUGA E SANEAMENTO, CORRESPONDENTE AO 2º TRIMESTRE ANO 2023
ADMINISTRACIÓN LOCAL — Municipal — Vila de Cruces (Recadación, 21/07/2023)

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 2º trimestre de 2023, o citado Padrón estará a disposición do público durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa do Campo da Feira, 2 de Vila de Cruces, en horario de 15:30 a 18:30 horas, os martes e xoves, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon de auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia, tamén no prazo dun mes dende que se entenda producida a notificación consonte ao disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo no disposto no artigo 20.4 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, S. L., abertas ao público de 15:30 a 18:30 horas, os martes e xoves, en período voluntario será de dous meses contados dende o día seguinte á publicación do presente edicto no BOP de Pontevedra. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que se respecta ao canon da auga a vía de constrinximento será realizada pola Consellería competente en materia de facenda da Xunta de Galicia. O ALCALDE. FELIPE DANIEL ZHANNA BELMAN DODOC. DOCUMENTO ASINADO ELECTRONICAMENTE Á MARXE
APROBACIÓN OPE ORDINARIA 2023
ADMINISTRACIÓN LOCAL — Municipal — Ponteareas (Oferta de emprego público, 22/03/2023)

Con data 27 de febreiro de 2023, por Decreto da Alcaldía 2023-0443, apróbase a Oferta de Emprego Pública Ordinaria para o ano 2023 que consta das seguintes prazas: Contra este acordo, que pon fin á vía administrativa, pode interpor alternativamente o recurso potestativo de reposición, ante o órgano que o ditou, no prazo dun mes contado desde o día seguinte ao da publicación deste anuncio, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses contados desde o día seguinte ao da publicación deste anuncio, de conformidade co artigo 46 da Lei 29/1998, do 13 de xullo, da xurisdición contencioso-administrativa. Se se opta por interpor o recurso potestativo de reposición non poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo iso sen prexuízo de que poida interpor calquera outro recurso que xulgue máis conveniente ao seu dereito. Documento asinado electrónicamente Ponteareas, a 14 de marzo de 2023. A Alcaldesa Cristina Fernández Davila
EMPRAZAMENTO DE POSIBLES INTERESADOS NO RECURSO CONTENCIOSO ADMINISTRATIVO PA 46/2023
ADMINISTRACIÓN LOCAL — Municipal — Silleda (Outros documentos, notificacións e informacións públicas, 24/04/2023)

En cumprimento do disposto no artigo 49.1 da Lei 29/1998, do 13 de xullo, reguladora da Xurisdición Contencioso-administrativa, en concordancia co establecido no artigo 45 da Lei 39/2015, do 1 de outubro, do Procedemento Administrativo Común das Administracións Públicas e dándose as circunstancias contempladas nos devanditos preceptos, ponse en coñecemento de todos os posibles interesados no expediente, que foi interposto o recurso contencioso administrativo que a continuación se identifica para que lles sirva de notificación e emprazamento a fin de que poidan comparecer e persoarse en autos no prazo de nove días contados a partir do seguinte ao da publicación deste anuncio no presente Boletín Oficial. Recurrente: Sandra Ann Luzzy Santaularia, Rauda Pedro Raimundo Alcolao Montaldo, Brian William Haita Stanislaw, Rufino Jose Sebaa Manso, Manuel Gustavo Di Paolo Mendez Cabeza, Jorge López Caramés, Manuel López Vieitez. Órgano xudicial: XULGADO DO CONTENCIOSO ADMINISTRATIVO Nº 3 DE PONTEVEDRA – Rúa Hortas, s/n-3º andar – 36004 Pontevedra Obxecto: Acordo do Pleno do Concello de Silleda (Pontevedra), en sesión celebrada o 24/11/2022 de aprobación definitiva da Relación de Postos de Traballo (BOP de Pontevedra n.º 234 de 09/12/2022), en particular relativo a: 1º) As funcións asignadas os postos de traballo de Policía.2º) Os criterios e métodos de valoración utilizados.3º) Definición das circunstancias ou condicións que se tiveran en conta para a fixación do Complemento de Destino e do Complemento Específico.4º) A valoración concreta das circunstancias tidas en conta para a fixación do Complemento Específico e do Complemento de Destino.6º) A valoración económica das retribucións complementarias.7º) A ponderacion dos factores do complemento específico.8º) A ausencia do posto de Xefe da Policía Local.9º) A ausencia dun catálogo de postos de segunda actividade.9º) A falta de previsión do posto de Tesorería.10º) A ausencia dun organigrama xerarquizado. En Silleda, na data da sinatura electrónica O Alcalde-Presidente, Manuel Cuiña Fernández
APROBACIÓN DEFINITIVA DOS PROXECTOS DE BASES E ESTATUTOS DA XUNTA DE COMPENSACIÓN CONSTITUÍDA POLOS PROPIETARIOS DOS TERREOS LOCALIZADOS NO SU2A-RIBADELOURO DEMILITADO POLO PXOM
ADMINISTRACIÓN LOCAL — Municipal — Tui (Urbanismo e Patrimonio, 26/12/2023)

1º.— Aprobar definitivamente oos Proxectos de bases e Estatutos da Xunta de Compensación constituída polos propietarios dos terreos localizados no SU2A Ribadelouro, coas modificacións que resulten do indicado no punto seguinte.2º.— En consecuencia, O Proxecto aprobado inicialmente enténdese inalterado por non resultar afectado, dada a inexistencia de alegacións frente o mesmo, a tenor do certificado expedido aos efectos pola Secretaria Xeral, e obrante no expediente.3º.— Notificar a presente resolución aos propietarios e titulares de dereitos de contido patrimonial no polígono afectado, notificando a quenes presentaron alegacións o contido do informe de alegacións no que lle afecte a cada un deles, e requirirlles para que, en caso de non telo efectuado con anterioridade, soliciten a súa incorporación á Xunta de Compensación. Segundo o art.302.4 b) do Regulamento da Lei do Solo de Galicia, terá que notificarse a resolución pola que se aproben de maneira definitiva os proxectos de estatutos e bases de actuación da Xunta de Compensación ao resto de propietarios/as do polígono e dos sistemas xerais afectados, indicándolles que poderán igualmente adherirse á Xunta de Compensación no prazo máximo de tres meses contados desde a aprobación definitiva do proxecto de estatutos e de bases de actuación, en igualdade de dereitos e obrigas que os/as propietarios/as promotores/as do proxecto. Así mesmo informaráselles de que a falta de incorporación á Xunta de Compensación comportará a expropiación ou ocupación das súas parcelas en favor da mesma. Transcorrido o prazo previsto neste número, entenderase que os/as propietarios/as que non manifesten a súa vontade expresa de incorporarse á Xunta de Compensación renuncian a adherirse á mesma, cos mesmos efectos e consecuencias da renuncia expresa. En todo caso, a incorporación será posible se non obstaculiza o desenvolvemento do proceso e o aproba a Xunta de Compensación, de conformidade cos seus estatutos.4º.— Publicar a presente resolución no Boletín Oficial de Pontevedra.5º.— Designar a Dº Miguel Méndez Moreira, Concelleiro delegado de Urbanismo, representante deste Concello no órgano reitor da Xunta de Compensación.6º.— Requirir aos propietarios afectados para que no prazo dun mes constitúanse en Xunta de Compensación mediante o outorgamento da correspondente escritura pública. (…)” Contra o acto que se publica, que pon fin á vía Administrativa, pódese interpor recurso Potestativo de reposición, no prazo dun mes, contado a partires do día seguinte a publicación deste anuncio ante o mesmo órgano que ditou o acordo. Contencioso Administrativo, ante o Xulgado do Contencioso- Administrativo de Pontevedra, no prazo de dous meses contados dende o día seguinte ao da presente notificación, se non se interpuxera o de reposición. Se se interpuxera este último, o prazo de dous meses empezará a contar dende o día seguinte a data de publicación do presente anuncio
APROBACIÓN DEFINITIVA DE EXPEDIENTE DE MODIFICACIÓN PRESUPOSTARIA Nº 36/2023 POR SUPLEMENTO DE CRÉDITO 3/2023
ADMINISTRACIÓN LOCAL — Municipal — Oia (Presupostos e cadros de persoal, 10/08/2023)

Aprobado polo Pleno deste Concello o expediente de modificación presupostaria nº 36/2023 por suplemento de crédito 3/2023, por acordo adoptado en sesión celebrada o día 30/06/2023, e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, tralas modificacións operadas, o orzamento de gastos e ingresos, resumido por capítulos, resulta como sigue: Oia, 3 de agosto de 2023 A Alcaldesa Asdo Diana Carmen Laguzzi Jeffrey *Asdo dixitalmente á marxe
TARIFAS DE DISTRIBUCIÓN DO AUGA PARA O ANO 2024
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 28/11/2023)

O Pleno da Corporación en sesión celebrada o día 25 de setembro de 2023 aprobou inicialmente a modificación parcial da Ordenanza reguladora da taxa por servizos de distribución de auga, gas, electricidade e outros abastecementos públicos, incluídos os dereitos de enganche de liñas de colocación e utilización de contadores e instalación análogas cando ditos servizos ou subministros son prestados por entidades locais aprobada polo Pleno o 28 de outubro de 1998. (modificación de tarifas). Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada, inseríndose de seguido aos efectos previstos no artigo 17.3 e 4 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. Tarifas para o ano 2024 coa variación que experimentou o Índice de Prezo ó Consumo dende xullo de 2022 a xullo de 2022 (+ 2,30 %). As vivendas ou locais comerciais que non teñan instalado contador, se lles facturará un mínimo de 54,87 € trimestrais, dándolles un prazo de sete días para que procedan a subsanar a deficiencia. As industrias que non teñan instalado contador, se lles facturará un mínimo de 88,59 € trimestrais, dándolles un prazo de sete días para que procedan a subsanar a deficiencia. As obras que non teñan instalado contador, se lles facturará un mínimo de 250,22 € trimestrais, dándolles un prazo de sete días para que procedan a subsanar a deficiencia. Estes prezos incrementaranse no I. V. E. correspondente. As Tarifas por alta inicial no servicio e segunda e sucesivas altas non experimentarán variación algunha, permanecendo os prezos en vigor: Vilanova de Arousa a 21 de novembro de 2023. O Alcalde, Gonzalo Durán Hermida.
NOMEAMENTO FUNCIONARIOS DE CARREIRA POLICÍA LOCAL BUEU. ESCALA BÁSICA. CATEGORÍA POLICÍA, QUENDA LIBRE CORRESPONDENTE OEP 2022
ADMINISTRACIÓN LOCAL — Municipal — Bueu (Persoal, oposicións, 21/02/2023)

Expediente 1071/2022 Código SIA 1428947 Procedemento Nomeamentos Asunto Nomeamentos de funcionarios do corpo da policía local de Bueu, pertencentes á escala básica, categoría de policía (quenda de acceso libre) correspondente á OEP 2022 Unidade Xestora RRHH e promoción económica Documento Anuncio Trámite Anuncio de nomeamento de funcionarios de carreira do corpo da policía local de Bueu, pertencentes á escala básica, categoría de policía (quenda de acceso libre) correspondente á OEP 2022 De conformidade co artigo 9.3 da Orde do 5 de outubro de 2021 pola que convoca proceso selectivo para o acceso e ingreso nos corpos da policía local de Galicia, escala básica, categoría de policía, quendas de acceso libre e concurso (DOG.204 de 22.10.2021) se anuncia que por resolución da alcaldía 2023-0317 do 15.02.23 resolveuse o nomeamento de funcionarios de carreira do corpo da policía local de Bueu, pertencentes á escala básica, categoría de policía (quenda de acceso libre) correspondente á OEP 2022, cuxa parte dispositiva di: “PRIMEIRO.- NOMEAR como persoal funcionario/a de carreira da Escala de Administración Especial, Subescala de Servizos Especiais, clase Policía Local, escala básica, categoría Policía local, integrada no grupo C subgrupo C1 de clasificación, por ter superado o correspondente proceso selectivo e o posterior curso selectivo, as seguintes persoas: SEGUNDO.-O/a nomeado/a adquirirá a condición de funcionario/a de carreira do Concello de Bueu, previa prestación de xuramento ou promesa, segundo o establecido no Real Decreto 707/1979, de 5 de abril, e toma de posesión no seu destino con data 15.02.2023. Os/As funcionarios/as de carreira nomeados quedarán sometidos, dende o momento da súa toma en posesión e ao longo da prestación de servizos que resulte del, ao réxime de incompatibilidades que establece a lexislación vixente nesta materia dado pola Lei 53/84, do 26 de Decembro, de incompatibilidades do Persoal ao Servizo das Administracións Públicas e as súas normas de desenvolvemento, daquelas que sexan de aplicación ao longo da prestación dos servizos públicos correspondentes e ó disposto na Lei 4/2007 de 20 de abril de coordinación de policías Locais de Galicia. TERCEIRO.-Notificar a presente resolución aos interesados/as, ao rexistro de persoal do servizo administrativo de RRHH e promoción económica do Departamento de intervención e xestión económica, á Intervención e Tesourería do Concello para os efectos pertinentes para o seu coñecemento e para os efectos de que se adopten as medidas oportunas en orde ao seu cumprimento e efectividade. CUARTO.- Comunicar á Dirección da Academia Galega de Seguridade Pública o nomeamento e a toma de posesión das persoas mencionadas no punto resolutivo 1º do presente acto administrativo, para que proceda á oportuna inscrición Rexistro de Policías Locais de Galicia./.” DOCUMENTO ASINADO ELECTRONICAMENTE Á MARXE
APROBACIÓN DEFINITIVA DA MODIFICACIÓN DA RELACIÓN DE POSTOS DE TRABALLO DO CONCELLO DE A LAMA 2023
ADMINISTRACIÓN LOCAL — Municipal — Lama, A (Presupostos e cadros de persoal, 09/03/2023)

En sesión celebrada o día 30 de xaneiro de 2023, o Pleno Municipal aprobou inicialmente a Modificación da Relación de Postos de Traballo do Concello de A Lama, sendo publicado dito acordo de aprobación inicial no BOPPO Nº 26 de data 7 de febreiro de 2023. Elevado a definitivo dito acordo, ao non terse producido alegacións contra o mesmo, de conformidade co disposto polo artigo 127 do Real Decreto Lexislativo 781/1986, de 18 de abril, polo que se aproba o Texto Refundido da disposicións legais vixentes en materia de Réxime Local, procédese á publicación da mencionada modificación da RPT. Así mesmo, estará a disposición dos interesados na sede electrónica deste Concello [dirección https://concellodalama.sedeelectronica.es]. Contra a aprobación definitiva da Modificación da Relación de Postos de Traballo (RPT) 2023, poderá interpoñerse directamente recurso contencioso-administrativo, na forma e prazos que establecen as normas de dita xurisdición, o que non suspenderá por si só a súa aplicación. A Lama, na data sinalada na marxe. O alcalde Jorge Canda Martínez
PREZOS PÚBLICOS CENTROS MUNICIPAIS SETEMBRO 2023
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 31/10/2023)

Mediante Resolución de Alcaldía Nº 2023-2502 de data 20/10/2023 aprobouse o padrón pola prestación do Servizo de Escola infantil, Residencia de maiores, Servizo axuda no Fogar Municipal, Escola Musica, Conservatorio Municipal e Aula Matinal para o período: SETEMBRO 2023 por un importe total de 28.346,27 euros. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. DOCUMENTO ASINADO ELECTRONICAMENTE.
LISTA COBRATORIA PREZO PÚBLICO GARDERÍA MUNICIPAL XULLO 2023
ADMINISTRACIÓN LOCAL — Municipal — Guarda, A (Recadación, 30/08/2023)

A Presidencia desta Corporación, mediante resolución núm.2023-1312 de 24 de agosto de 2023 aprobou a lista cobratoria do prezo público pola prestación do servizo de gardería municipal correspondente ó mes de xullo do exercicio tributario 2023 do Concello da Guarda. A dita resolución é definitiva en vía administrativa. A lista cobratoria exporase ó público na tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público da lista cobratoria. Comunícase ás persoas obrigadas o pago afectadas que o período voluntario de cobranza do prezo público pola prestación do servizo de gardería municipal do Concello da Guarda correspondente ó mes de xullo do exercicio tributario 2023, será do día 1 de setembro ó día 1 de novembro de 2023, ámbalas dúas datas inclusive. A data de cargo en conta dos recibos domiciliados será o día 7 de setembro de 2023. O prezo público deberá satisfacerse a través das seguintes entidades bancarias: ABANCA BANCO SANTANDER CAIXABANK BBVA BANCO SABADELL O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero. Documento a sinado dixitalmente ó marxe
APROBACIÓN INICIAL DO EXPEDIENTE DE MODIFICACIÓN ORZAMENTARIA 48/2023, POR TRANSFERENCIA DE CRÉDITOS 16/2023
ADMINISTRACIÓN LOCAL — Municipal — Oia (Presupostos e cadros de persoal, 02/10/2023)

Aprobado inicialmente en sesión plenaria extraordinaria de data 21/09/2023, expediente de modificación presupostaria 48/2023, por transferencia de créditos 16/2023, expónse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 22 de setembro de 2023. A Alcaldesa Asdo Corsino Paya Tanane *Asdo dixitalmente á marxe
APROBACIÓN DEFINITIVA MODIFICACIÓN VENTA AMBULANTE
ADMINISTRACIÓN LOCAL — Municipal — Tomiño (Ordenanzas e Regulamentos, 07/02/2023)

Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario do 1 de decembro de 2022 (BOPPO 236 do 13 de decembro 2022 ) aprobatorio da MODIFICACIÓN DA ORDENANZA MUNICIPAL REGULADORA DE VENTA AMBULANTE cuxo tecto modificado se fai público, para o seu xeral coñecemento e en cumprimento do previsto no artigo 70.2 da Lei 7/1985, de 2 de abril, de Bases do Réxime o apartado 6 do artigo 15 da ordenanza municipal queda redactada do seguinte tenor 6.—O cambio de Titularidade será ata o 1º grao de consanguinidade e empregados do titular da licencia A ALCALDESA SANDRA GONZÁLEZ A´LVAREZ NA DATA QUE OBRA NA CORRESPONDENTE SINATURA ELECTRONICA
DELEGACIÓNS DA XUNTA DE GOBERNO LOCAL NOS/AS CONCELLEIROS/AS E DIRECTORES/AS XERAIS. DELEGACIÓN DE COMPETENCIAS POR MOR DA RENUNCIA DA CONCELLEIRA MARÍA CARMEN DA SILVA MÉNDEZ.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/12/2023)

A Xunta de Goberno Local na sesión de 18.12.2013, adoptou o seguinte acordo. “Mediante acordo da Xunta de Goberno Local, de data 17.06.2023, delegáronse competencias deste órgano de goberno nos concelleiros e directores xerais. Por mor da renuncia ao cargo da concelleira María Carmen Da Silva Méndez, da que tomou coñecemento o Pleno do Concello na sesión ordinaria que tivo lugar no día de hoxe 18.12.2023, considérase necesaria a delegación das competencias que se tiña efectuada na indicada concelleira, no director xeral da área de Urbanismo e Servizos Xerais. O artigo 127 da Lei 7/1985 reguladora de bases de réxime local establece a posibilidade de que a Xunta de Goberno Local delegue nos membros aos que fai referencia no seu apartado segundo. Efectuada a modificación de áreas e delegacións pola Alcaldía compre que pola Xunta de Goberno Local se adopten modificacións necesarias no tocante a delegación das competencias que lle son propias. Así mesmo, o Regulamento Orgánico do Goberno e da Administración do Concello de Pontevedra prevé esa posibilidade no seu artigo 22. Polo tanto, a Xunta de Goberno Local, por unanimidade, presta a súa aprobación á proposta da Alcaldía de data 18.12.2023 (CSV 7N8EE2PXLRWW3112) e, en consecuencia, acorda: Primeiro.— Delegar no director xeral da área de Urbanismo e Servizos Xerais, Xosé Manuel Tato Camino, as competencias delegadas na concelleira cesante coas condicións establecidas no acordo da Xunta de Goberno Local de 17.06.2023. Deste xeito delégase no director xeral da área de Urbanismo e Servizos xerais as seguintes competencias: Segundo.— Notifíquese o presente acordo ao director xeral interesado, dese conta ao Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación.” O que se fai público para xeral coñecemento e efectos. Pontevedra na data da sinatura electrónica.
EXPOSICIÓN PÚBLICA E COBRANZA DO PADRÓN ANUAL DA TAXA POR OCUPACIÓN DE VÍA PÚBLICA DE 2023
ADMINISTRACIÓN LOCAL — Municipal — Vilagarcía de Arousa (Recadación, 23/02/2023)

Lugar: Departamento de Rendas Aprobado por resolución do Alcalde de data 14.02.2023 o Padrón Fiscal anual da taxa por ocupación de vía pública de 2023, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. Vilagarcía de Arousa, na data da sinatura electrónica. O Alcalde Alberto Varela Paz
ORDE DO DIA CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios Tortoreos-Liñares (Outros documentos, notificacións e informacións públicas, 19/10/2023)

Data Reunión: 29/10/2023 Hora de primeira convocatoria: 11:30 Hora de segunda convocatoria: 12:00 Lugar da reunión: ESCOLA DE CHAN TORTOREOS - AS NEVES Seguindo instrucións do Sr. Presidente da Comunidade de Usuarios, convócase ASEMBLEA XERAL ORDINARIA que se celebrará no lugar, data e hora recollidos no encabezamento, conforme a seguinte A SECRETARIA